188 
Pergsonalia. 
Den 5. April 1888 døde Dr. Ahrling,; udenbys Medlem af Bota- 
nisk Forening. Denne hans Egenskab berettiger Optagelsen af en 
kort Biographi til Meddelelse for Foreningens Medlemmer. 
Johan Erik Ewald Ahrling blev født i Stockholm den. 18. Sep- 
tember 1837. Allerede i sin tidligste Barndom viste han afgjort 
Forkjærlighed for Botanik, i hvilken særlig en af hans Lærere, 
Dr. C. C. Ljunggren, opmuntrede ham. Efter tilendebragt Skole- 
undervisning i Stockholm gik han til Gymnasiet sst. og derfra til 
Upsala, hvor han blev Student d. 26. Mai 1855. I Juni—Aug. 1858 
foretog han sin første botaniske Reise, nemlig til Medelpads og 
Angermanlands Aadale, understøttet af den botaniske Reiseforening. 
1859 fik han ved Understøttelse fra Vetenskaps-Academien o. a. 
St. samt fra sin store Lærer, Elias Fries, Leilighed til at gjøre en 
botanisk Reise i Lapmarkerne. Fra 1863—67 var han Amanuensis 
ved den bot. Have i Upsala. Han blev Phil. cand. 1867 og ud- 
nævntes 1868 til ,.Collega vid Elementarlåiroverket" i Arboga. Dr. 
phil. blev han 1872 og deltog i Naturforskermøderne 1880 (Stock- 
holm) og 1886 (Christiania). : 
De sidste 18 Aar af sit Liv ofrede Ahrling sin Tid og sit ÅAr- 
beide paa at bringe Linné's Arbeider til ret Forstaaelse og paa at 
udgive hans uudgivne Værker. At han under Udøvelsen af sin 
Lærervirksomhed — endnu paa Slutningen med 28 Timers Under- 
visning om Ugen — fik udrettet saa overordentlig meget, vidner 
ikke alene om den Iver, som han havde for hin Sag, men ogsåa 
om en overordentlig Arbeidsdygtighed. Han udgav efterhaanden 
sine Studier i den Linnæiske Nomenclatur (1872), Linné's Breve 
(1878—85) og samlede endelig (1888—89) Linnés Ungdomsarbeider, 
der allerede ere udkomne paa Tydsk. 
Alle de interessante Ting, som Ahrling i Tidens Løb har bragt 
frem, vedrørende Linné og hans Årbeider, vidne om et særdeles 
grundigt Studium af Botanikens patres. Det er evident, at dette 
Studium samt de Omgivelser, i hvilke han befandt sig, og de 
Reiser, han gjorde, have bevirket, at der i ham er bleven våkt 
Ønsket om at studere Linné og saaledes hæve dennes, desværre 
svindende Ry. — Om specielt dette sidste lykkedes håm, maa 
Tiden vise; vist er det, at han vakte Interesse for Linné. Vi tro 
saaledes at kunne anvende de samme Ord, som N. M. Petersen 
udtalte over Rask, påa Ahrling: ,,Han vidste, hvad han vilde, og 
Gud havde givet ham Evne til at kunne.” 
Foreningens Æresmedlem, conseiller honoraire, Letourneux døde 
i Følge ,,Humboldt" d. 3. Marts 1890 i Algier i en Alder af 70 Aar. 
Han opholdt sig i 1876—88 i Ægypten, hvor han undersøgte dette 
Lands Flora. Men navnlig i Algier og Tunis har han i en Aar- 
række fortsat sine Forskninger i malakologisk og botanisk Retning, 
og han har paa dette Omraade ligesom ogsaå af den videnskabelige 
Undersøgelse over Nordafrika i det hele, stvre Fortjenester.  L. 
sendte aarlig mange Planter til Bot. Forening. 
Erhard Møller-Holst døde den 22. December 1889. Han blev 
født d. 22. Juli 1825 i Nyborg som den næstældste af 16 Børn; 
Faderen var Præst. 1843 blev han Student og begyndte at studere 
Theologi, hvad han dog, dels paa Grund af Sygelighed og dels 
fordi hans Interesser for Naturvidenskaben kaldte ham i en anden 
Retning, opgav. 1845—46 opholdt han sig som Huslærer paa 
Lolland, og, ganske opofrende sig for Naturvidenskaberne indtil 
"1850, tog han i dette Aar Landmaalerexamen, hvorpaa han be- 
